El seminari, organitzat conjuntament pel CIDOB, la Secretaria de l'Acció Exterior i de la Unió Europea i el Centre d'Estudis de Temes Contemporanis (CETC), tindrà lloc el 20 i 21 de novembre al CIDOB (Carrer d'Elisabets, 12, Barcelona).
Hi col·laboren l'Institut de Governança Democràtica Globernance i el Diari ARA
Els estats membres de la Unió Europea (UE) perceben com la seva sobirania nacional es va debilitant inevitablement.
La interdependència i les dinàmiques globals, des de la integració europea fins a les crisis econòmica i climàtica, han limitat l'autonomia dels estats.
Alhora, la creixent importància dels actors subestatals com les ciutats, que governen els espais quotidians, o les regions, que reclamen més descentralització, també tensionen les estructures estatals i la seva legitimitat.
En resposta a aquestes tendències, els estats opten per disminuir el ritme del procés d'integració europea, donant preeminència a les dinàmiques intergovernamentals enfront a les estratègies i polítiques comunes.
Les institucions supranacionals, com ara la Comissió o el Parlament Europeu, sovint queden relegades a un segon terme, eclipsades per la primacia del Consell de la UE i el Consell Europeu.
Malgrat aquestes tensions des de dalt i des de baix a les quals està sotmès el concepte de sobirania, tant en l'àmbit internacional com europeu i local, els estats membres encara en reclamen el monopoli.
Aquest seminari, organitzat conjuntament per la Secretaria de l'Acció Exterior i de la Unió Europea, el Centre d'Estudis de Temes Contemporanis (CETC) i el CIDOB, vol explorar, en primer lloc, el significat del concepte de sobirania en l'Europa contemporània, en un marc de disputa creixent entre el supranacionalisme i l'intergovernamentalisme.
En segon lloc, també vol presentar estratègies per institucionalitzar formes de sobirania compartida, per tal d'adreçar les tensions i crisis de la sobirania estatal.
Per tal d'acomplir aquest doble objectiu, aquest seminari de dos dies s'estructurarà al voltant de dues ponències inicials a càrrec de Kalypso Nicolaïdis, Catedràtica de Relacions Internacionals de la Universitat d'Oxford, i d' Ulrike Guérot, professora de la Danube-University Krems i cap del Departament de Política Europea i Estudi de la Democràcia.
Després de les ponències, es duran a terme dues taules rodones de debat.
En aquest seminari de dos dies, s'explorarà el significat del concepte de sobirania en l'Europa contemporània.
Les ponències inicials aniran a càrrec de Kalypso Nicolaïdis i Ulrike Guérot.
A continuació, es faran dues taules rodones
La sessió del primer dia reflexionarà sobre els desafiaments de la integració europea entorn de dues idees: les possibilitats d'una integració europea a diferents velocitats i els processos de governança multinivell.
La primera idea se centra en la possibilitat que diferents parts de la Unió Europea puguin integrar-se en diferent grau i ritme, per tal de donar resposta a les diferents sensibilitats i reptes polítics que afronta la Unió (des dels euroescèptics fins als partidaris de més integració).
La segona idea cobreix la proposta d'establir cooperació entre els diferents nivells de governança, des de ciutats fins a regions com Catalunya, en la gestió de futures crisis europees.
Mireia Borrell Porta, Secretària d'Acció Exterior i de la Unió Europea, Generalitat de Catalunya
16.30 – 17.30 h Ponència inaugural: Tres significats del Brexit en el nou paradigma de la sobirania
Comentaris inicials: Antoni Bassas, periodista del Diari ARA
"Sobiranies: Integració europea i governança multinivell"
Moderador: Pere Almeda, director, Centre d'Estudis de Temes Contemporanis
La segona sessió plantejarà la idea de la sobirania com una forma de "taking back control".
Els ponents debatran l'afebliment de l'Europa social que s'ha produït com a conseqüència de les crisis econòmica i migratòria.
Repensar la sobirania requereix plantejar formes innovadores per donar resposta a preocupacions socials: des de posar en marxa programes d'integració fiscal o millorar la provisió de serveis a nivell subestatal, a fer les reformes oportunes que permetrien una resposta més eficient i humana als futurs fluxos migratoris.
El Govern de Catalunya i l'Ajuntament de Barcelona s'han mostrat crítics amb les respostes estatal i europea a aquestes crisis, però cal explorar formes de donar sortida a aquestes reivindicacions de sobirania per tal de que puguin marcar una diferència en aspectes socials.
09.30 – 10.30 h Ponència inaugural: "Significat, abast i límits de la sobirania.
Comentaris inicials: Carme Colomina, periodista del Diari ARA i investigadora del CIDOB